TÖRVÉNYEINK TÖRTÉNETE AZ AUSZTRIAI HÁZ ALATT. 169 
Az 1—6-dik ágazatok, melyekben országunk rendei megköszönvén 
a királyi felségnek hazánkiránti fáradhatlan gondoskodását, és elismervén 
a törökkel kötött öt évi békének hasznosságát, ót arra kérik : hogy a béke 
föltételeinek török részróli megtartását eszközleni, és e végre a határvá- 
rakban fegyvernyugvás alatt is elégséges őrsereget tartani, továbbá a párt- 
ütóknek és rendzavaróknak fékentartására a hadivezért és ország főkapi- 
tányát szükséges hatalommal és erővel felruházni, és vagy személyesen az 
országban tartózkodni, vagy pedig Maximilián főherceget állandó lakásra 
ide küldeni, végre azon benföldi fegyvereseket, kik szülőhelyeikról törö- 
kök által elűzettek, mivel nagy részint pártütók zsoldjába állani máskép 
kénytelenek , királyi zsoldba venni, és határszéleken elosztani méltóztas- 
sék. — Ezentúl az 5-dik ágazatban különös megjegyzést igényel az ország 
rendeinek azon nyilatkozata: hogy magokat nemcsak egyedúl magának 
Ferdinándnak, hanem örököseinek országlása és hatalma alá is örök időkre 
vetették. 
A 7—11 és 14-dik ágazatok, melyekben az ország rendei azon évre 
2 forintnyi segedelempénzt ajánlanak, jelesen 160 dénárt hadinépek tartá- 
sára és határszélek őrzésére, 20 dénárt kamanyereség fejében, és 20 dé- 
nárt a felség szükségeire; továbbá két kincstárnokot, egyet az urak, egyet 
a nemesek rendéből neveznek , s a segedelempénz kivetését és beszedését 
szabályozzák, és az előbbi segedelempénz hátramaradásainak behajtását 
szorgalmazzák ; jelesen pedig a 14-dik ágazatban a királyi felséghez kül- 
dött szószólóknak költségeit a király szükségeire ajánlott 20 dénár segede- 
lempénzbóől levonatni rendelik. 
A 12, 183, 15, 16, 17, 19 és 20-dik ágazatok, melyek a belső és kül- 
só bátorságot egyaránt fentartatni szorgalmazzák, és e célokra rendelik : 
1) Hogy a seregek vezére vagy az ország főkapitánya a veszélylyel fenye- 
getett helyeken tartózkodjanak, s a fogadandó hadi népet oly helyekre 
oszszák fel. — 2) Hogy a dunáninneni, dunántúli és slavóniai határvárak 
szükséges lovas és gyalog hadi néppel haladék nélkül rakassanak meg, és 
mivel az ország elégtelen, a császár birodalmi hercegeivel segedelemnyúj- 
tásra kéressenek, a rablóvárak pedig, szükségtelenségök bebizonyodván, 
rontassanak le. — 3) Hogy minden urak, nemesek és birtokos emberek 
minden 100 jobbágytól 3 lovast és 3 gyalogot folyvást készen tartsanak, 
hogy a szükség megkivánván, azokat a seregek vezérének vagy fókapitány- 
nak segítségére küldhessék, mellettök ók magok is személyesen felkelni 
M. T. T, ÉVK. VII. 2. 22 
